**Somnul meu nu-i somn ca toate cele**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Somnul meu nu-i somn ca toate cele

Doar somnul meu nu-i somn ca toate cele,

că te visez, în fiecare noapte

cum pe-ale tale aripi tu mă aduci la stele,

pierzându-ne de noi pe Calea cea de lapte!

Și n-avem noi în zbor, nicio măsură,

zburăm întruna, cât putem de mult,

însă, deodată, eu mă trezesc pe gură

cu gura-ți dulce, cuprinsă-ntr-un sărut!

Și fiecare noapte, așa e noaptea noastră

un tainic zbor, de inimi printre stele

și cu mușcate privind de la fereastră,

cum somnul meu nu-i somn ca toate cele!